PROČITAJME za Živi otisak

━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━

Table of Contents

Uvod
Šta bi trebalo da uradim sa svojim Živim otiskom?
Preporučeni hardver
Pokretanje
Dobiti
Začkoljice
Eksperimentisanje sa Živim otiskom

    Deljenje postojećih podataka
    Pravljenje rezervne kopije podataka

Instaliranje Fedore iz Živog otiska

Uvod

Živi otisak je niskog rizika i vremenski efikasan metod „probne vožnje“ Fedora
operativnog sistema na vama poznatom hardveru. Ako proba prođe kao prijatna
avantura, možete odabrati da instalirate Živi sistemski softver kako bi dobili
normalno računarsko okruženje. Ovaj Živi otisak će vam pružiti iskustvo koje je
veoma slično pokretanju Fedora sistema, ali sa nekim dobitima i začkoljicama.
Pogledajte the section called “Dobiti” i the section called “Začkoljice” za
više informacija.

Šta bi trebalo da uradim sa svojim Živim otiskom?

Pre korišćenja Živog otiska, pročitajte naredni odeljak da biste naučili kako
da uvećate užitak sa Fedorom. Možda bi takođe trebalo da pročitate the section
called “Pokretanje” za savete kako da pokrenete sistem sa ovog medija. Potom
ubacite medij u računar i pokrenite sistem sa njega.

Preporučeni hardver

Ovaj Živi sistem se uspešno pokreće na većini računara sa 256 MB ili više
instalirane sistemske memorije, takozvanog RAM-a. Ako vaš računar ima 1 GB ili
više instalirane sistemske memorije, za bolje performanse, odaberite Run from
RAM iz pokretačkog menija.

Vaš računar mora biti u mogućnosti da pokreće sistem sa uređaja koji sadrži
medij sa Živim otiskom. Na primer, ako je Živi otisak na CD-u ili DVD-u,
računar mora biti sposoban da pokreće sistem sa CD ili DVD uređaja.

Pokretanje

Ovaj odeljak pruža dodatan vodič za korisnike čije iskustvo sa pokretanjem
računara, ili „butovanjem (booting),“ je ograničeno na pritiskanje tastera za
uključenje. Da biste podesili sistem da krene sa Živog medija, prvo oborite
sistem ako on već nije isključen. Uključite računar, i potražite na početnom
BIOS ekranu odzivnik koji ukazuje koji taster da koristite za ili:

  ● pokretački meni, ili

  ● alat za postavku BIOS-a

Opcija pokretačkog menija je prihvatljivija. Ako ne možete da vidite takav
odzivnik, konsultujte dokumentaciju proizvođača za matičnu ploču računara za
tačan taster koji treba pritisnuti. Na najvećem broju sistema, taster će biti
F12, F2, F1, ili Delete.

Najveći broj računara pokreće sistem sa čvrstog diska (ili jednog od diskova,
ako postoji više od jednog). Ako čitate ovaj dokument sa CD-a ili DVD-a, onda
postavite računar da se pokreće sa DVD ili CD uređaja. Ako čitate ovu datoteku
sa USB uređaja kao npr. memorijskog štapića, postavite računar da se pokreće sa
USB uređaja.

Ako načinite promene u BIOS postavkama, zavedite tekuća podešavanja uređaja sa
kojih se pokreće sistem. Ovo će vam pomoći da povratite originalna podešavanja
ako odaberete da se kasnije vratite u prethodno okruženje.

BIOS na starijim računarima možda neće uključivati izbor koji želite, kao što
je pokretanje preko mreže. Ako računar može biti pokrenut samo sa diskete ili
čvrstog diska, moguće je da nećete moći da isprobate ovaj Živi otisak na vašem
računaru.

Možda bi trebalo da proverite da li je ažurirani BIOS dostupan od proizvođača
vašeg računara. BIOS ažuriranje može ponuditi dodatne izbore za pokretanje
sistema, ali traži da bude oprezno instalirano. U drugom slučaju, pitajte nekog
od prijatelja da li možete pokušati pokretanje Živog otiska na njihovom novijem
računaru.

Dobiti

Sledeće dobiti se sakupljaju sa Živim otiskom:

  ● Pokrećući ovaj Živi otisak, kontrola je u vašim rukama, i niste ograničeni
    na postavke ekrana ili opcije koje su odabrali drugi. Odaberite koje ćete
    zadatke ili programe istraživati sa potpunom slobodom.

  ● Možete eksperimentisati sa ovim Živim otiskom ne ugrožavajući prethodno
    instalirano okruženje, dokumenta ili radnu površinu. Zaustavite vaš tekući
    sistem, pokrenite sa Živim otiskom, pa ponovo pokrenite originalni
    operativni sistem kada budete završili. Vaše prethodno okruženje je
    povraćeno bez ikakvih izmena.

  ● Možete koristiti Živi otisak da biste proverili da li svi vaši hardverski
    uređaji mogu biti prepoznati i pravilno konfigurisani.

    Puno prepoznavanje hardvera

    U nekim slučajevima Živi otisak ne pruža punu hardversku podršku koja
    postoji u instaliranom Fedora sistemu. Možda ćete moći da ručno podesite
    podršku u Živom otisku, ali morate ponavljati ove korake svaki put kada
    koristite Živi otisak.

  ● Možete koristiti Živi otisak da biste isprobali različita radna okruženja
    kao što su GNOME, KDE, XFCE, i druga. Nijedan od izbora ne zahteva da
    iznova podešavate postojeću Linux instalaciju na svom računaru.

Začkoljice

Živi otisak takođe ima neke mane u zameni za povoljnosti:

  ● Kada koristite Živi otisak, računar može odgovarati mnogo sporije ili
    zahtevati više vremena da završi zadatke nego u sistemu instaliranom na
    čvrsti disk. CD i DVD diskovi šalju podatke računaru mnogo sporije nego
    čvrsti diskovi. Manje sistemske memorije je dostupno za učitavanje i
    pokretanje programa. Pokretanje Živog otiska iz RAM memorije žrtvuje veće
    zauzeće memorije za brži odziv.

  ● Da bi se umanjio neophodan prostor, manje instaliranih programa je
    uključeno nego u punoj Fedora instalaciji. Može se desiti da vaši omiljeni
    programi ne budu uključeni u ovom Živom otisku, iako mogu biti prisutni i
    raditi dosta dobro u punoj Fedora instalaciji.

  ● U ovom trenutku, ne možete trajno instalirati nove programe u Živi otisak.
    Da biste isprobali druge programe uglavnom morate instalirati Fedora sistem
    na računar. Možete takođe biti u mogućnosti da privremeno instalirate ili
    nadgradite programe, ali ako imate dovoljno sistemske memorije. Većina
    sistema zahteva više od 512 MB RAM-a da bi instalacije ili nadgradnje bile
    uspešne. Ove promene će biti izgubljene kada oborite Živi otisak.

  ● Izmene mogu takođe nestati ako sistemska memorija prisiljava sistem da
    ponovo čita originalan softver ili podešavanja sa Živog otiska. Ovo
    ponašanje je karakteristično za Živi otisak i ne dešava se kod pune Fedora
    instalacije.

Eksperimentisanje sa Živim otiskom

Kada istražujete padajuće menije na ili okolo radne površine, potražite
programe koje biste voleli da pokrenete. Možete takođe poželeti da istražite
druge mogućnosti.

Deljenje postojećih podataka

Možete deliti podatke preko postojećih skladišnih uređaja, kao što su:

  ● diskete

  ● USB diskovi

  ● disk particije

Pravljenje rezervne kopije podataka

Možete takođe koristiti Živi otisak da biste napravili rezervne ili kopije
podataka za arhivu, ako vaš sistem poseduje:

  ● CD ili DVD rezač

  ● čvrsti disk sa mnogo slobodnog prostora

Datoteke koje inače koristi prethodni operativni sistem kada je pokrenut nisu u
upotrebi kod Živog otiska. Stoga možete koristiti Živi otisak da kopirate
problematične datoteke da biste napravili rezervnu kopiju softvera iz
prethodnog operativnog sistema.

Instaliranje Fedore iz Živog otiska

Da biste instalirali sistem iz ovog Živog otiska, pokrenite LiveOS kako je
prethodno opisano, i odaberite program Install to Hard Disk na radnoj površini.
Koristeći dobijenu Fedora instalaciju, možete prilagoditi softver i podešavanja
vašim željama na trajnoj bazi.

