ПРОЧИТАЈМЕ за Живи отисак

━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━

Table of Contents

Увод
Шта би требало да урадим са својим Живим отиском?
Препоручени хардвер
Покретање
Добити
Зачкољице
Експериментисање са Живим отиском

    Дељење постојећих података
    Прављење резервне копије података

Инсталирање Fedora-е из Живог отиска

Увод

Живи отисак је ниског ризика и временски ефикасан метод „пробне вожње“ Fedora
оперативног система на вама познатом хардверу. Ако проба прође као пријатна
авантура, можете одабрати да инсталирате Живи системски софтвер како би добили
нормално рачунарско окружење. Овај Живи отисак ће вам пружити искуство које је
веома слично покретању Fedora система, али са неким добитима и зачкољицама.
Погледајте the section called “Добити” и the section called “Зачкољице” за више
информација.

Шта би требало да урадим са својим Живим отиском?

Пре коришћења Живог отиска, прочитајте наредни одељак да бисте научили како да
увећате ужитак са Fedora-ом. Можда би такође требало да прочитате the section
called “Покретање” за савете како да покренете систем са овог медија. Потом
убаците медиј у рачунар и покрените систем са њега.

Препоручени хардвер

Овај Живи систем се успешно покреће на већини рачунара са 256 МБ или више
инсталиране системске меморије, такозваног RAM-а. Ако ваш рачунар има 1 ГБ или
више инсталиране системске меморије, за боље перформансе, одаберите Run from
RAM из покретачког менија.

Ваш рачунар мора бити у могућности да покреће систем са уређаја који садржи
медиј са Живим отиском. На пример, ако је Живи отисак на ЦД-у или ДВД-у,
рачунар мора бити способан да покреће систем са ЦД или ДВД уређаја.

Покретање

Овај одељак пружа додатан водич за кориснике чије искуство са покретањем
рачунара, или „бутовањем (booting),“ је ограничено на притискање тастера за
укључење. Да бисте подесили систем да крене са Живог медија, прво оборите
систем ако он већ није искључен. Укључите рачунар, и потражите на почетном BIOS
екрану одзивник који указује који тастер да користите за или:

  ● покретачки мени, или

  ● алат за поставку BIOS-а

Опција покретачког менија је прихватљивија. Ако не можете да видите такав
одзивник, консултујте документацију произвођача за матичну плочу рачунара за
тачан тастер који треба притиснути. На највећем броју система, тастер ће бити
F12, F2, F1, или Delete.

Највећи број рачунара покреће систем са чврстог диска (или једног од дискова,
ако постоји више од једног). Ако читате овај документ са ЦД-а или ДВД-а, онда
поставите рачунар да се покреће са ДВД или ЦД уређаја. Ако читате ову датотеку
са УСБ уређаја као нпр. меморијског штапића, поставите рачунар да се покреће са
УСБ уређаја.

Ако начините промене у BIOS поставкама, заведите текућа подешавања уређаја са
којих се покреће систем. Ово ће вам помоћи да повратите оригинална подешавања
ако одаберете да се касније вратите у претходно окружење.

BIOS на старијим рачунарима можда неће укључивати избор који желите, као што је
покретање преко мреже. Ако рачунар може бити покренут само са дискете или
чврстог диска, могуће је да нећете моћи да испробате овај Живи отисак на вашем
рачунару.

Можда би требало да проверите да ли је ажурирани BIOS доступан од произвођача
вашег рачунара. BIOS ажурирање може понудити додатне изборе за покретање
система, али тражи да буде опрезно инсталирано. У другом случају, питајте неког
од пријатеља да ли можете покушати покретање Живог отиска на њиховом новијем
рачунару.

Добити

Следеће добити се сакупљају са Живим отиском:

  ● Покрећући овај Живи отисак, контрола је у вашим рукама, и нисте ограничени
    на поставке екрана или опције које су одабрали други. Одаберите које ћете
    задатке или програме истраживати са потпуном слободом.

  ● Можете експериментисати са овим Живим отиском не угрожавајући претходно
    инсталирано окружење, документа или радну површину. Зауставите ваш текући
    систем, покрените са Живим отиском, па поново покрените оригинални
    оперативни систем када будете завршили. Ваше претходно окружење је
    повраћено без икаквих измена.

  ● Можете користити Живи отисак да бисте проверили да ли сви ваши хардверски
    уређаји могу бити препознати и правилно конфигурисани.

    Пуно препознавање хардвера

    У неким случајевима Живи отисак не пружа пуну хардверску подршку која
    постоји у инсталираном Fedora систему. Можда ћете моћи да ручно подесите
    подршку у Живом отиску, али морате понављати ове кораке сваки пут када
    користите Живи отисак.

  ● Можете користити Живи отисак да бисте испробали различита радна окружења
    као што су GNOME, KDE, XFCE, и друга. Ниједан од избора не захтева да
    изнова подешавате постојећу Linux инсталацију на свом рачунару.

Зачкољице

Живи отисак такође има неке мане у замени за повољности:

  ● Када користите Живи отисак, рачунар може одговарати много спорије или
    захтевати више времена да заврши задатке него у систему инсталираном на
    чврсти диск. ЦД и ДВД дискови шаљу податке рачунару много спорије него
    чврсти дискови. Мање системске меморије је доступно за учитавање и
    покретање програма. Покретање Живог отиска из RAM меморије жртвује веће
    заузеће меморије за бржи одзив.

  ● Да би се умањио неопходан простор, мање инсталираних програма је укључено
    него у пуној Fedora инсталацији. Може се десити да ваши омиљени програми не
    буду укључени у овом Живом отиску, иако могу бити присутни и радити доста
    добро у пуној Fedora инсталацији.

  ● У овом тренутку, не можете трајно инсталирати нове програме у Живи отисак.
    Да бисте испробали друге програме углавном морате инсталирати Fedora систем
    на рачунар. Можете такође бити у могућности да привремено инсталирате или
    надградите програме, али ако имате довољно системске меморије. Већина
    система захтева више од 512 МБ RAM-а да би инсталације или надградње биле
    успешне. Ове промене ће бити изгубљене када оборите Живи отисак.

  ● Измене могу такође нестати ако системска меморија присиљава систем да
    поново чита оригиналан софтвер или подешавања са Живог отиска. Ово понашање
    је карактеристично за Живи отисак и не дешава се код пуне Fedora
    инсталације.

Експериментисање са Живим отиском

Када истражујете падајуће меније на или около радне површине, потражите
програме које бисте волели да покренете. Можете такође пожелети да истражите
друге могућности.

Дељење постојећих података

Можете делити податке преко постојећих складишних уређаја, као што су:

  ● дискете

  ● УСБ дискови

  ● диск партиције

Прављење резервне копије података

Можете такође користити Живи отисак да бисте направили резервне или копије
података за архиву, ако ваш систем поседује:

  ● ЦД или ДВД резач

  ● чврсти диск са много слободног простора

Датотеке које иначе користи претходни оперативни систем када је покренут нису у
употреби код Живог отиска. Стога можете користити Живи отисак да копирате
проблематичне датотеке да бисте направили резервну копију софтвера из
претходног оперативног система.

Инсталирање Fedora-е из Живог отиска

Да бисте инсталирали систем из овог Живог отиска, покрените LiveOS како је
претходно описано, и одаберите програм Install to Hard Disk на радној површини.
Користећи добијену Fedora инсталацију, можете прилагодити софтвер и подешавања
вашим жељама на трајној бази.

