Προκαταρκτικές συμβουλές (README) ζωντανού CD/DVD

━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━

Table of Contents

Εισαγωγή
Τί πρέπει να κάνω με το ζωντανό (live) CD/DVD μου;
Προτεινόμενο υλικό
Εκκίνηση
Ωφέλειες
Προειδοποιήσεις
Δοκιμή του ζωντανού CD

    Κοινή χρήση δεδομένων
    Δημιουργία αντιγράφου ασφαλείας δεδομένων

Εγκατάσταση του Fedora από το ζωντανό CD

Εισαγωγή

Ένα ζωντανό (live) CD/DVD είναι μία εξαιρετικά ασφαλής και χρονικά
αποτελεσματική μέθοδος δοκιμαστικού οδηγού τοy λειτουργικού συστήματος Fedora
στο δικό σας οικείο υλικό. Αν η δοκιμαστική λειτουργία αποτελεί για σας μία
ευχάριστη περιπέτεια, μπορείτε να επιλέξετε το λογισμικό του ζωντανού (live)
συστήματος για να εγκαταστήσετε το κανονικό σας υπολογιστικό περιβάλλον. Αυτό
το ζωντανό CD/DVD σας χαρίζει μία εμπειρία παρόμοια με εκείνη που αποκτάτε όταν
εκτελείτε το κανονικό σύστημα Fedora, αλλά υπάρχουν κάποια προτερήματα και
προειδοποιήσεις. Ανατρέξτε στο the section called “Ωφέλειες” και the section
called “Προειδοποιήσεις” για περισσότερες πληροφορίες.

Τί πρέπει να κάνω με το ζωντανό (live) CD/DVD μου;

Πριν χρησιμοποιήσετε το ζωντανό CD/DVD, διαβάστε την επόμενη ενότητα για να
μάθετε πως να επωφεληθείτε κατά το μέγιστο δυνατό από το σύστημα του Fedora. Αν
επιθυμείτε μπορείτε να διαβάσετε το the section called “Εκκίνηση” για
βοηθητικές ιδέες πάνω στην εκκίνηση από αυτό το μέσο. Κατόπιν εισάγετε αυτό το
μέσο στον υπολογιστή σας και κάντε εκκίνηση από αυτό.

Προτεινόμενο υλικό

Το ζωντανό σύστημα κάνει εκκίνηση με επιτυχία και λειτουργεί στους
περισσότερους υπολογιστές με τουλάχιστον 256 MB εγκατεστημένης μνήμης στο
σύστημα, ή RAM. Αν ο υπολογιστής σας διαθέτει 1 GB ή περισσότερο εγκατεστημένης
μνήμης, για υψηλότερη απόδοση, επιλέξτε Εκτέλεση από RAM από το μενού
εκκίνησης.

Ο υπολογιστής σας πρέπει να έχει την ικανότητα να εκκινείται από τη συσκευή που
θα περιέχει το μέσο ζωντανής (live) εικόνας. Για παράδειγμα, αν η ζωντανή
εικόνα βρίσκεται σε ένα CD ή DVD, ο υπολογιστής σας θα πρέπει να έχει τη
δυνατότητα να κάνει εκκίνηση από τον οδηγό CD ή DVD.

Εκκίνηση

Αυτή η ενότητα παρέχει επιπρόσθετη καθοδήγηση για χρήστες με πολύ περιορισμένη
εμπειρία πάνω στην εκκίνηση, ή αλλιώς "booting, του υπολογιστή τους. Για να
ορίσετε το σύστημά σας ώστε να εκκινείται από το ζωντανό (live) μέσο, αρχικά
απενεργοποιείστε ή θέστε σε αναστολή το σύστημά σας αν βρίσκεται σε λειτουργία.
Κατόπιν ενεργοποιείστε τον υπολογιστή σας, και παρακολουθείστε την αρχική οθόνη
του BIOS για την προτροπή που σας υποδεικνύει ποιο πλήκτρο να χρησιμοποιήσετε
για μία από τις δύο παρακάτω ενέργειες:

  ● ένα μενού εκκίνησης, ή

  ● την εφαρμογή εγκατάστασης του BIOS

Η επιλογή του μενού εκκίνησης είναι προτιμώτερη. Αν δε μπορείτε να δείτε μία
τέτοια προτροπή, συμβουλευτείτε την τεκμηρίωση του κατασκευαστή για το σύστημα
του υπολογιστή σας, τη μητρική κάρτα σας, ή την κύρια κάρτα σας για το
κατάλληλο πλήκτρο που χρειάζεται να πιέσετε. Στα περισσότερα συστήματα, το
απαιτούμενο πλήκτρο είναι το F12, F2, F1, ή το πλήκτρο Delete.

Οι περισσότεροι υπολογιστές κάνουν εκκίνηση από το σκληρό δίσκο (ή έναν από
τους σκληρούς δίσκους, αν υπάρχουν περισσότεροι από ένας). Αν διαβάζετε το
παρόν έγγραφο από ένα CD ή DVD, τότε ορίστε τον υπολογιστή σας να κάνει
εκκίνηση από τον οδηγό του CD ή DVD. Αν διαβάζετε το παρόν αρχείο από μία
συσκευή USB όπως μία στυλόμορφη συσκευή μνήμης ή οδηγό αντίχειρα, ρυθμίστε τον
υπολογιστή σας ώστε να εκκινείται από τη συσκευή USB.

Αν κάνετε αλλαγές στη διαμόρφωση του BIOS, αποθηκεύστε ένα αντίγραφο της
τρέχουσας επιλογής διαμόρφωσης για τη συσκευή εκκίνησης πριν την τροποποιήσετε.
Αυτό το αντίγραφο θα σας δώσει τη δυνατότητα να επαναφέρετε την αρχική
διαμόρφωση στην περίπτωση που θελήσετε να επιστρέψετε στην προηγούμενο
περιβάλλον της διαδικασίας εκκίνησης.

Το BIOS σε παλαιότερους υπολογιστές μπορεί να μην περιλαμβάνει κάποια επιλογή
που επιθυμείτε, όπως για παράδειγμα εκκίνηση μέσω δικτύου. Αν ο υπολογιστής σας
μπορεί να εκκινηθεί μόνο από οδηγό δισκέτας ή σκληρού δίσκου, μπορεί να μην
έχετε την δυνατότητα να δοκιμάσετε την εμπειρία του ζωντανού CD/DVD στον
υπολογιστή σας.

Αν επιθυμείτε μπορείτε να αναζητήσετε ένα ανανεωμένο BIOS το οποίο μπορεί BIOS
μπορεί να παρέχει επιπρόσθετες επιλογές εκκίνησης, αλλά απαιτεί ιδιαίτερη
προσοχή στη διαδικασία εγκατάστασης. Συμβουλευτείτε την τεκμηρίωση του
κατασκευαστή σας για περισσότερες πληροφορίες. Διαφορετικά, ρωτήστε κάποιο φίλο
που διαθέτει νεώτερο υπολογιστή αν μπορείτε να δοκιμάσετε την εκτέλεση του
ζωντανού CD/DVD στο δικό του υπολογιστή.

Ωφέλειες

Οι ωφέλειες που προσφέρει το ζωντανό (live) CD/DVD είναι:

  ● Κατά τη διάρκεια εκτέλεσης του ζωντανού CD/DVD, εσείς έχετε τον πλήρη
    έλεγχο, και δεν υπάρχει περιορισμός σε στιγμιότυπα ή επιλογές λογισμικού
    από άλλους. Επιλέξτε ποιες λειτουργίες ή εφαρμογές επιθυμείτε να
    εξερευνήσετε με απόλυτη ελευθερία.

  ● Μπορείτε να πειραματιστείτε με αυτό το ζωντανό CD/DVD χωρίς να
    διακινδυνέψετε το προηγούμενο λειτουργικό περιβάλλον, τα έγγραφα, ή την
    επιφάνεια εργασίας του υπολογιστή σας. Θέστε σε αναστολή το τρέχον
    λειτουργικό σας σύστημα, κάντε επανεκκίνησημε το ζωντανό CD/DVD, και στο
    τέλος επαναλάβετε την εκκίνηση με το αρχικό λειτουργικό σας σύστημα. Το
    προηγούμενο λειτουργικό περιβάλλον δεν υφίσταται καμία αλλαγή από το
    ζωντανό CD/DVD.

  ● Μπορείτε να χρησιμοποιήσετε το ζωντανό CD/DVD για να δοκιμάσετε αν όλες οι
    συσκευές του υλικού σας αναγνωρίζονται και είναι κατάλληλα διαμορφωμένες.

    Πλήρης αναγνώριση υλικού

    Σε μερικές περιπτώσεις, το ζωντανό CD/DVD δεν παρέχει την ίδια πλήρη
    υποστήριξη υλικού όπως για κάποιο εγκατεστημένο σύστημα Fedora. Μπορεί να
    έχετε τη δυνατότητα να ρυθμίσετε χειρωνακτικά την υποστήριξη για το ζωντανό
    CD/DVD, αλλά θα πρέπει να επαναλάβετε τα ίδια βήματα κάθε φορά που θα
    χρησιμοποιήσετε τη ζωντανή εικόνα.

  ● Μπορείτε να χρησιμοποιήσετε τη ζωντανή εικόνα για να δοκιμάσετε διάφορα
    περιβάλλοντα επιφάνεια εργασίας όπως GNOME, KDE, XFCE, ή άλλα. Καμία από
    αυτές τις επιλογές δεν απαιτεί την επαναδιαμόρφωση μίας ήδη υπάρχουσας
    εγκατάστασης Linux στον υπολογιστή σας.

Προειδοποιήσεις

Το ζωντανό CD επίσης περιλαμβάνει κάποια μειονεκτήματα προσφέροντας σε
αντάλλαγμα ευκολία χρήσης:

  ● Όταν χρησιμοποιείτε αυτό το ζωντανό (live) CD/DVD, ο υπολογιστής σας μπορεί
    να ανταποκρίνεται πιο αργά ή να απαιτεί περισσότερο χρόνο για τη
    διεκπεραίωση κάποιων λειτουργιών απ' όσο χρειάζεται ένα σύστημα με το
    λειτουργικό σύστημα εγκατεστημένο στο σκληρό δίσκο. Οι δίσκοι CD και DVD
    παρέχουν δεδομένα στον υπολογιστή με αρκετά αργότερο ρυθμό απ' όσο
    συμβαίνει με το σκληρό δίσκο. Η εκτέλεση του ζωντανού CD/DVD από μνήμη RAM
    μεταχειρίζεται μεγαλύτερη ποσότητα μνήμης για ταχύτερους χρόνους
    ανταπόκρισης στο σύστημα.

  ● Εξαιτίας του περιορισμένου χώρου στο μέσο, περιλαμβάνονται λιγότερες
    εγκατεστημένες εφαρμογές απ' ότι σε μία πλήρη εγκατάσταση του Fedora. Οι
    αγαπημένες σας εφαρμογές ίσως να απουσιάζουν σε αυτό το ζωντανό CD/DVD, αν
    και μπορεί να υπάρχουν και να λειτουργούν κανονικά σε μία πλήρη εγκατάσταση
    του Fedora.

  ● Αυτή τη στιγμή, δε μπορείτε να εγκαταστήσετε μόνιμα νέες εφαρμογές στο
    ζωντανό (live) CD/DVD. Για να δοκιμάσετε άλλες εφαρμογές, ή νεώτερες
    εκδόσεις εφαρμογών, θα πρέπει γενικά να εγκαταστήσετε το σύστημα Fedora
    στον υπολογιστή σας. Μπορεί να έχετε τη δυνατότητα να εγκαταστήσετε
    προσωρινά ή να ανανεώσετε τις εφαρμογές σας, παρ' όλα αυτά, μόνο αν
    διαθέτετε επαρκή μνήμη στο σύστημά σας. Τα περισσότερα συστήματα απαιτούν
    περισσότερη από 512 MB μνήμη RAM για μία επιτυχή εγκατάσταση ή ανανέωση
    συστήματος. Αυτές οι αλλαγές θα χαθούν όταν απενεργοποιήσετε το ζωντανό CD/
    DVD.

  ● Αλλαγές μπορούν να εξαφανιστούν αν η χρήση μνήμης του συστήματός σας
    επιβάλλει στο σύστημα την επανεκτέλεση του αρχικού λογισμικού ή των
    ρυθμίσεων από το ζωντανό CD/DVD. Αυτή η συμπεριφορά είναι περίεργη για το
    ζωντανό CD/DVD και δε συμβαίνει σε μία πλήρη εγκατάσταση του Fedora.

Δοκιμή του ζωντανού CD

Καθώς εξερευνείτε τα μενού με άνοιγμα μορφής καταρράκτη πάνω ή γύρω από την
επιφάνεια εργασίας, αναζητείστε για προγράμματα εφαρμογών που επιθυμείτε να
εκτελέσετε. Επιπλέον, μπορείτε να εξερευνήσετε άλλες δυνατότητες.

Κοινή χρήση δεδομένων

Μπορείτε να μοιράζεστε δεδομένα μέσω προσάρτησης υπάρχοντων αποθηκευτικών
συσκευών, όπως:

  ● Οδηγοί δισκέτας

  ● Οδηγοί USB

  ● Τμήματα δίσκου

Δημιουργία αντιγράφου ασφαλείας δεδομένων

Μπορείτε να χρησιμοποιήσετε αυτό το ζωντανό CD/DVD για να δημιουργήσετε
αντίγραφα ασφάλειας ή αρχείων δεδομένων, αν το σύστημα του υπολογιστή σας
περιλαμβάνει:

  ● Οδηγός εγγραφής CD ή DVD

  ● Σκληρός δίσκος με πλεονάζοντα ελεύθερο χώρο

Αρχεία κανονικά σε χρήση από το προηγούμενο λειτουργικό σας σύστημα όταν
βρίσκεται σε λειτουργία δε χρησιμοποιούνται από το ζωντανό CD/DVD. Γι' αυτό
μπορείτε να χρησιμοποιείτε το ζωντανό CD/DVD για να αντιγράφετε αρχεία που
είναι προβληματικά για λογισμικό αντίγραφο ασφάλειας στο προηγούμενο
λειτουργικό σύστημα.

Εγκατάσταση του Fedora από το ζωντανό CD

Για να εγκαταστήσετε το σύστημα από το ζωντανό CD/DVD, εκτελέστε το ζωντανό
λειτουργικό σύστημα (LiveOS) όπως περιγράφεται παραπάνω, και επιλέξτε την
εφαρμογή Εγκατάσταση στο σκληρό δίσκο που βρίσκεται στην επιφάνεια εργασίας.
Χρησιμοποιώντας το τελικά εγκατεστημένο σύστημα Fedora, μπορείτε να
προσαρμόσετε το λογισμικό και τη διαμόρφωση όπως επιθυμείτε σε μόνιμη βάση.

