Pravljenje Fedora diskova

━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━

Table of Contents

Uvod
Preuzimanje

    Biranje CD-a ili DVD-a
    Biranje ISO datoteka

Provera datoteka

    Provera u Windows grafičkom okruženju
    Provera na Windows komandnoj liniji

Narezivanje

    Koristeći ISO Recorder V2 naprednu igračku
    Koristeći Roxio Easy Media Creator 7
    Koristeći Nero Burning ROM 5
    Koristeći Nero Express 6

Testiranje vaših diskova
Komentari i mišljenja

Uvod

Fedora distribucija je dostupna u obliku ISO 9660 standardnih otisaka sistema
datoteka. Možete da umnožite ove ISO otiske ili na CDROM ili na DVD medijume
kako biste napravili pokretački disk.

Pre nego što je moguće sa diska instalirati Fedoru na računar, morate
prebaciti, ili narezati, ISO datoteke na prazne disk medijume (CD-R/RW ili
DVD-R/RW). Ovaj dokument opisuje postupak narezivanja ovih datoteka upotrebom
nekoliko uobičajenih alatki. Ovaj dokument pretpostavlja da nemate iskustva sa
Linuxom, i da koristite Microsoft Windows za svrhe preuzimanja i narezivanja
ovih datoteka.

Fedora projekat podržava samo softver koji je deo Fedora distribucije

Projekat podržava samo softver koji je napravljen i isporučen kao deo Fedore.
Drugi softver koji se spominje u ovom članku ima nameru da uputi korisnika u
dobrom pravcu. Fedora ne snosi odgovornost za niti odobrava te pakete softvera,
i njihova upotreba je ovde opisana čisto kao pogodnost za čitaoca. Ovo nije
namenjeno da bude sveobuhvatan vodič za rezanje ISO-a pod svakim operativnim
sistemom.

Preuzimanje

ISO datoteke su velike, i njihovo preuzimanje može trajati dugo, naročito
koristeći telefonski modem. Možda bi trebalo da koristite nekog upravnika
preuzimanja.

Biranje CD-a ili DVD-a

Fedora se distribuira kao nekoliko ISO datoteka otiska veličine CD-a, ili kao
jedna ISO datoteka otiska veličine DVD-a. Možete upotrebiti jednu DVD ISO
datoteku ako računar ispunjava sledeće preduslove:

  ● Ima DVD-upisiv ili DVD-prepisiv uređaj

  ● Ima NTFS disk sa prostorom dovoljnim da pohrani datoteku otiska

Da biste zapisali DVD ISO datoteku na disk, vaš računar mora da ima uređaj koji
može pisati po DVD medijumu. Ako računar ima uređaj koji piše samo po CD
medijumu a ne i po DVD medijumu, preuzmite datoteke veličine CD-a umesto.

Neki sistemi datoteka ne mogu da pohrane datoteke veće od 2 GB kao što je DVD
otisak. Široko upotrebljeni NTFS sistem datoteka nema ovo ograničenje, ali
mnogi drugi formati koji nisu NTFS, kao što je FAT32, imaju. Za proveru formata
diska pod Windowsom kao što je C:, izaberite Start meni i potom My Computer.
Desnim pritiskom na disk koga želite da proverite izaberite Properties.
Dobijeno prozorče prikazuje format tog sistema datoteka. Ako nemate NTFS disk
sa dovoljno praznog prostora, preuzmite datoteke veličine CD-a umesto.

Napravite novi direktorijum u koji ćete preuzeti sve ove datoteke. Potrebno je
otprilike 700 MB dostupnog slobodnog prostora za svaku ISO datoteku veličine
CD-a, ili oko 3.5 GB za ISO datoteku veličine DVD-a. Ovaj dokument
pretpostavlja da ste preuzeli datoteke u direktorijum C:\Documents and Settings
\Owner\My Documents\My Downloads\Fedora.

Biranje ISO datoteka

Tačne datoteke koje su potrebne za preuzimanje sa servera zavise od vašeg
sistema i Fedora verzije koju preuzimate. Potrebne datoteke su imenovane u
obliku Fedora-<verzija>-<arh>-disc<broj>.iso, gde je „<verzija>“ Fedora verzija
koju želite da preuzmete, „<arh>“ je arhitektura procesora u računaru, i „
<broj>“ je broj diska za svaki od instalacionih CD-ova. U slučaju instalacionog
DVD-a, DVD se pojavljuje u imenu datoteke.

Arhitektura procesora računara je obično i386 za 32-bitne PC-je, uključujući
Pentium i Athlon familije procesora. Arhitektura je obično x86_64 za 64-bitne
PC-je, uključujući Athlon 64 familiju procesora. Arhitektura je obično ppc za
PowerPC računare, uključujući većinu iz Appleove Macintosh ponude pre nego što
su počeli da koriste Intel čipove u MacBooku. Ako niste sigurni, vaš sistem
verovatno zahteva i386 verziju.

For example, if downloading Fedora 10 for a Pentium 4 computer, the correct
file is Fedora-10-i386-DVD.iso. You may also need the SHA1SUM file to verify
that the files you have downloaded are complete and correct.

Provera datoteka

Može doći do grešaka u preuzimanju, iako vaš upravnik preuzimanja ne prijavi
nijednu. Zbog toga je jako važno da se proveri da datoteke nisu iskvarene na
neki način. Ovo je namena SHA1SUM datoteke. Ona sadrži po jedan red za svaku
dostupnu ISO datoteku, sa kodom za proveru sadržaja koji se zove heš,
izračunatim sa prvobitnom ISO datotekom.

BitTorrent samostalna provera grešaka

BitTorrent samostalno izvodi ovu proveru grešaka tokom preuzimanja. Ako
BitTorrent program prijavljuje da su sve datoteke uspešno preuzete, možete
bezbedno preskočiti ovaj korak.

Provera u Windows grafičkom okruženju

Postoji nekoliko besplatnih proizvoda dostupnih za svrhe provere i heširanje
datoteka, a koji imaju uperi-i-pritisni sučelje. Evo veza ka nekima od njih:

  ● HashCalc: http://www.slavasoft.com/hashcalc/

  ● eXpress CheckSum Calculator (XCSC): http://www.irnis.net/soft/xcsc/

Pratite pružena uputstva za instalaciju programa. Kada pokrenete program,
upotrebite dostupne alatke za odabir datoteka kako biste izabrali preuzete ISO
datoteke otiska. Potom izaberite SHA-1 algoritam za izračunavanje i pokrenite
alatku. Programu će trebati neko vreme dok ne završi, jer mora da pročita celu
ISO datoteku.

Otvorite datoteku SHA1SUM u uređivaču teksta, kao što je Notepad, da biste
videli njen sadržaj. Uverite se da se heš koga prikazuje heš alat za svaku od
preuzetih ISO datoteka tačno podudara sa odgovarajućim hešom u SHA1SUM
datoteci.

Ako se svi heševi poklapaju, možete narezati ISO datoteke na medijume. Ako se
neka datoteka ne poklapa, možda ćete morati da je ponovo preuzmete.

NEKA SE KUPAC ČUVA

Fedora projekat i Red Hat, Inc. nemaju kontrolu nad spoljašnjim lokacijama kao
što su one navedene iznad, niti nad programima koje one pružaju.

Provera na Windows komandnoj liniji

Da biste proverili datoteke koristeći komandnu liniju, treba da preuzmete
program sha1sum.exe. Za uputstva i vezu za preuzimanje programa pogledajte
http://lists.gnupg.org/pipermail/gnupg-announce/2004q4/000184.html.

Program sha1sum.exe izračunava i prikazuje heševe. Da biste ga upotrebili,
sačuvajte sha1sum.exe u isti direktorijum sa ISO datotekama. Izaberite Run...
iz Start menija i onda unesite cmd kao ime programa da biste pokrenuli Command
Prompt prozor. Zatim se prebacite u direktorijum za preuzimanje. Izvršite
sha1sum nad svakom ISO datotekom ovako:

cd "C:\Documents and Settings\Owner\My Documents\My Downloads\Fedora"
sha1sum.exe Fedora-10-i386-DVD.iso

Programu će trebati neko vreme dok ne završi, jer mora da pročita celu ISO
datoteku.

Otvorite datoteku SHA1SUM u uređivaču teksta, kao što je Notepad, da biste
videli njen sadržaj. Uverite se da se heš koga prikazuje sha1sum.exe za svaku
od preuzetih ISO datoteka tačno podudara sa odgovarajućim hešom u SHA1SUM
datoteci.

Ako se svi heševi poklapaju, možete narezati ISO datoteke na medijume. Ako se
neka datoteka ne poklapa, možda ćete morati da je ponovo preuzmete.

Narezivanje

Postupak narezivanja CD-a nije uvek očigledan korisnicima Windowsa. Windows
programi često dopuštaju korisnicima narezivanje diskova sa podacima
jednostavnim prevlačenjem datoteka u okvir i pritiskom na dugme Burn.

Međutim, u stvarnosti, softver za narezivanje izvodi dve radnje. Prvo napravi
ISO 9660 standardizovan otisak, baš kao one koje koristimo za Fedora
instalaciju, od izvornih datoteka koje su prevučene u okvir. Drugo, prebacuje
onda tu ISO datoteku na prazan CD. Ako je prvobitna izvorna datoteka već bila
ISO otisak, dobijeni CD nije upotrebljiv za svrhe instalacije.

Da biste napravili Fedora instalacione diskove, bitno je da samo izvedete drugi
korak sa Fedora ISO datotekama. Koraci potrebni kako biste ovo postigli
koristeći neke poznate programe za CD narezivanje su navedeni ispod.

Narezivanje diskova na Fedori

Informacije o tome kako narezivati medijume koristeći Fedoru su pokrivene u
https://fedoraproject.org/wiki/User_Guide-Using_Media.

Koristeći ISO Recorder V2 naprednu igračku

Nabavite i instalirajte ISO Recorder naprednu igračku sa veb lokacije http://
isorecorder.alexfeinman.com/isorecorder.htm.

 1. U razgledaču datoteka Explorer, pritisnite desnim dugmetom na prvu Fedora
    ISO datoteku.

 2. Iz kontekst menija izaberite Copy image to CD.

 3. Pratite korake navedene u CD Recording Wizard prozorčetu.

 4. Ponovite isto za preostale ISO datoteke.

Koristeći Roxio Easy Media Creator 7

 1. Pokrenite Creator Classic.

 2. Izaberite Other Tasks.

 3. Izaberite Burn from Disc Image File.

 4. Odaberite Fedora ISO datoteku i narežite je.

Koristeći Nero Burning ROM 5

 1. Pokrenite program.

 2. Otvorite meni File.

 3. Izaberite Burn Image.

 4. Odaberite Fedora ISO datoteku i narežite je.

 5. Ponovite gornje korake za svaku od preostalih ISO datoteka.

Koristeći Nero Express 6

 1. Pokrenite program.

 2. Izaberite Disc Image or Saved Project.

 3. Pojaviće se Open prozorče za otvaranje. Odaberite prvu Fedora ISO datoteku.
    Pritisnite Open.

 4. Postavite brzinu narezivanja zapisivača diska. Optimalna brzina zavisi od
    vašeg hardvera.

 5. Pritisnite „Next“ za narezivanje.

 6. Ponovite korake iznad za preostale ISO datoteke.

Testiranje vaših diskova

Kako biste bili sigurni da će CD-ovi raditi na vašim sistemu, možda biste mogli
da narežete samo disk 1 i onda izvedete sledeći postupak pre narezivanja
ostalih:

 1. Prateći uputstva proizvođača vašeg računara, uverite se da je BIOS računara
    podešen za pokretanje sa CD uređaja.

 2. Ponovo pokrenite računar sa Fedora diskom u CD uređaju. Pojaviće se ekran
    pokretačkog menija za Fedora instalatera.

 3. Pritisnite Enter.

 4. Pratite uputstva na ekranu dok ne budete priupitani da li želite da
    izvedete proveru medijuma.

 5. Izvedite proveru diska. Ako provera uspe, disk je ispravan. U ovom momentu
    instalater nije promenio ništa na računaru. Uklonite Fedora instalacioni
    disk i ponovo pokrenite sistem.

 6. Nastavite da režete ma koje druge medijume i pobrinite se da ih proverite
    pre instalacije koristeći prvi disk koji je dokazano dobar.

Komentari i mišljenja

Ako imate predloge za ovaj dokument, pošaljite e-poštu na relnotes NA
fedoraproject.org, ili prijavite grešku za komponentu readme pod Fedora
Documentation:

https://bugzilla.redhat.com/enter_bug.cgi?product=Fedora%20Documentation

Uputstva za druge alate i platforme su dobrodošla.

