Прављење Fedora дискова

━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━

Table of Contents

Увод
Преузимање

    Бирање CD-а или DVD-а
    Бирање ISO датотека

Провера датотека

    Провера у Windows графичком окружењу
    Провера на Windows командној линији

Нарезивање

    Користећи ISO Recorder V2 напредну играчку
    Користећи Roxio Easy Media Creator 7
    Користећи Nero Burning ROM 5
    Користећи Nero Express 6

Тестирање ваших дискова
Коментари и мишљења

Увод

Fedora дистрибуција је доступна у облику ISO 9660 стандардних отисака система
датотека. Можете да умножите ове ISO отиске или на CDROM или на DVD медијуме
како бисте направили покретачки диск.

Пре него што је могуће са диска инсталирати Fedora-у на рачунар, морате
пребацити, или нарезати, ISO датотеке на празне диск медијуме (CD-R/RW или
DVD-R/RW). Овај документ описује поступак нарезивања ових датотека употребом
неколико уобичајених алатки. Овај документ претпоставља да немате искуства са
Linux-ом, и да користите Microsoft Windows за сврхе преузимања и нарезивања
ових датотека.

Fedora пројекат подржава само софтвер који је део Fedora дистрибуције

Пројекат подржава само софтвер који је направљен и испоручен као део Fedora-е.
Други софтвер који се спомиње у овом чланку има намеру да упути корисника у
добром правцу. Fedora не сноси одговорност за нити одобрава те пакете софтвера,
и њихова употреба је овде описана чисто као погодност за читаоца. Ово није
намењено да буде свеобухватан водич за резање ISO-а под сваким оперативним
системом.

Преузимање

ISO датотеке су велике, и њихово преузимање може трајати дуго, нарочито
користећи телефонски модем. Можда би требало да користите неког управника
преузимања.

Бирање CD-а или DVD-а

Fedora се дистрибуира као неколико ISO датотека отиска величине CD-а, или као
једна ISO датотека отиска величине DVD-а. Можете употребити једну DVD ISO
датотеку ако рачунар испуњава следеће предуслове:

  ● Има DVD-уписив или DVD-преписив уређај

  ● Има NTFS диск са простором довољним да похрани датотеку отиска

Да бисте записали DVD ISO датотеку на диск, ваш рачунар мора да има уређај који
може писати по DVD медијуму. Ако рачунар има уређај који пише само по CD
медијуму а не и по DVD медијуму, преузмите датотеке величине CD-а уместо.

Неки системи датотека не могу да похране датотеке веће од 2 ГБ као што је DVD
отисак. Широко употребљени NTFS систем датотека нема ово ограничење, али многи
други формати који нису NTFS, као што је FAT32, имају. За проверу формата диска
под Windows-ом као што је C:, изаберите Start мени и потом My Computer. Десним
притиском на диск кога желите да проверите изаберите Properties. Добијено
прозорче приказује формат тог система датотека. Ако немате NTFS диск са довољно
празног простора, преузмите датотеке величине CD-а уместо.

Направите нови директоријум у који ћете преузети све ове датотеке. Потребно је
отприлике 700 МБ доступног слободног простора за сваку ISO датотеку величине
CD-а, или око 3.5 ГБ за ISO датотеку величине DVD-а. Овај документ претпоставља
да сте преузели датотеке у директоријум C:\Documents and Settings\Owner\My
Documents\My Downloads\Fedora.

Бирање ISO датотека

Тачне датотеке које су потребне за преузимање са сервера зависе од вашег
система и Fedora верзије коју преузимате. Потребне датотеке су именоване у
облику Fedora-<верзија>-<арх>-disc<број>.iso, где је „<верзија>“ Fedora верзија
коју желите да преузмете, „<арх>“ је архитектура процесора у рачунару, и „
<број>“ је број диска за сваки од инсталационих CD-ова. У случају инсталационог
DVD-а, DVD се појављује у имену датотеке.

Архитектура процесора рачунара је обично i386 за 32-битне PC-је, укључујући
Pentium и Athlon фамилије процесора. Архитектура је обично x86_64 за 64-битне
PC-је, укључујући Athlon 64 фамилију процесора. Архитектура је обично ppc за
PowerPC рачунаре, укључујући већину из Apple-ове Macintosh понуде пре него што
су почели да користе Intel чипове у MacBook-у. Ако нисте сигурни, ваш систем
вероватно захтева i386 верзију.

For example, if downloading Fedora 10 for a Pentium 4 computer, the correct
file is Fedora-10-i386-DVD.iso. You may also need the SHA1SUM file to verify
that the files you have downloaded are complete and correct.

Провера датотека

Може доћи до грешака у преузимању, иако ваш управник преузимања не пријави
ниједну. Због тога је јако важно да се провери да датотеке нису искварене на
неки начин. Ово је намена SHA1SUM датотеке. Она садржи по један ред за сваку
доступну ISO датотеку, са кодом за проверу садржаја који се зове хеш,
израчунатим са првобитном ISO датотеком.

BitTorrent самостална провера грешака

BitTorrent самостално изводи ову проверу грешака током преузимања. Ако
BitTorrent програм пријављује да су све датотеке успешно преузете, можете
безбедно прескочити овај корак.

Провера у Windows графичком окружењу

Постоји неколико бесплатних производа доступних за сврхе провере и хеширање
датотека, а који имају упери-и-притисни сучеље. Ево веза ка некима од њих:

  ● HashCalc: http://www.slavasoft.com/hashcalc/

  ● eXpress CheckSum Calculator (XCSC): http://www.irnis.net/soft/xcsc/

Пратите пружена упутства за инсталацију програма. Када покренете програм,
употребите доступне алатке за одабир датотека како бисте изабрали преузете ISO
датотеке отиска. Потом изаберите SHA-1 алгоритам за израчунавање и покрените
алатку. Програму ће требати неко време док не заврши, јер мора да прочита целу
ISO датотеку.

Отворите датотеку SHA1SUM у уређивачу текста, као што је Notepad, да бисте
видели њен садржај. Уверите се да се хеш кога приказује хеш алат за сваку од
преузетих ISO датотека тачно подудара са одговарајућим хешом у SHA1SUM
датотеци.

Ако се сви хешеви поклапају, можете нарезати ISO датотеке на медијуме. Ако се
нека датотека не поклапа, можда ћете морати да је поново преузмете.

НЕКА СЕ КУПАЦ ЧУВА

Fedora пројекат и Red Hat, Inc. немају контролу над спољашњим локацијама као
што су оне наведене изнад, нити над програмима које оне пружају.

Провера на Windows командној линији

Да бисте проверили датотеке користећи командну линију, треба да преузмете
програм sha1sum.exe. За упутства и везу за преузимање програма погледајте http:
//lists.gnupg.org/pipermail/gnupg-announce/2004q4/000184.html.

Програм sha1sum.exe израчунава и приказује хешеве. Да бисте га употребили,
сачувајте sha1sum.exe у исти директоријум са ISO датотекама. Изаберите Run...
из Start менија и онда унесите cmd као име програма да бисте покренули Command
Prompt прозор. Затим се пребаците у директоријум за преузимање. Извршите
sha1sum над сваком ISO датотеком овако:

cd "C:\Documents and Settings\Owner\My Documents\My Downloads\Fedora"
sha1sum.exe Fedora-10-i386-DVD.iso

Програму ће требати неко време док не заврши, јер мора да прочита целу ISO
датотеку.

Отворите датотеку SHA1SUM у уређивачу текста, као што је Notepad, да бисте
видели њен садржај. Уверите се да се хеш кога приказује sha1sum.exe за сваку од
преузетих ISO датотека тачно подудара са одговарајућим хешом у SHA1SUM
датотеци.

Ако се сви хешеви поклапају, можете нарезати ISO датотеке на медијуме. Ако се
нека датотека не поклапа, можда ћете морати да је поново преузмете.

Нарезивање

Поступак нарезивања CD-а није увек очигледан корисницима Windows-а. Windows
програми често допуштају корисницима нарезивање дискова са подацима
једноставним превлачењем датотека у оквир и притиском на дугме Burn.

Међутим, у стварности, софтвер за нарезивање изводи две радње. Прво направи ISO
9660 стандардизован отисак, баш као оне које користимо за Fedora инсталацију,
од изворних датотека које су превучене у оквир. Друго, пребацује онда ту ISO
датотеку на празан CD. Ако је првобитна изворна датотека већ била ISO отисак,
добијени CD није употребљив за сврхе инсталације.

Да бисте направили Fedora инсталационе дискове, битно је да само изведете други
корак са Fedora ISO датотекама. Кораци потребни како бисте ово постигли
користећи неке познате програме за CD нарезивање су наведени испод.

Нарезивање дискова на Fedora-и

Информације о томе како нарезивати медијуме користећи Fedora-у су покривене у
https://fedoraproject.org/wiki/User_Guide-Using_Media.

Користећи ISO Recorder V2 напредну играчку

Набавите и инсталирајте ISO Recorder напредну играчку са веб локације http://
isorecorder.alexfeinman.com/isorecorder.htm.

 1. У разгледачу датотека Explorer, притисните десним дугметом на прву Fedora
    ISO датотеку.

 2. Из контекст менија изаберите Copy image to CD.

 3. Пратите кораке наведене у CD Recording Wizard прозорчету.

 4. Поновите исто за преостале ISO датотеке.

Користећи Roxio Easy Media Creator 7

 1. Покрените Creator Classic.

 2. Изаберите Other Tasks.

 3. Изаберите Burn from Disc Image File.

 4. Одаберите Fedora ISO датотеку и нарежите је.

Користећи Nero Burning ROM 5

 1. Покрените програм.

 2. Отворите мени File.

 3. Изаберите Burn Image.

 4. Одаберите Fedora ISO датотеку и нарежите је.

 5. Поновите горње кораке за сваку од преосталих ISO датотека.

Користећи Nero Express 6

 1. Покрените програм.

 2. Изаберите Disc Image or Saved Project.

 3. Појавиће се Open прозорче за отварање. Одаберите прву Fedora ISO датотеку.
    Притисните Open.

 4. Поставите брзину нарезивања записивача диска. Оптимална брзина зависи од
    вашег хардвера.

 5. Притисните „Next“ за нарезивање.

 6. Поновите кораке изнад за преостале ISO датотеке.

Тестирање ваших дискова

Како бисте били сигурни да ће CD-ови радити на вашим систему, можда бисте могли
да нарежете само диск 1 и онда изведете следећи поступак пре нарезивања
осталих:

 1. Пратећи упутства произвођача вашег рачунара, уверите се да је BIOS рачунара
    подешен за покретање са CD уређаја.

 2. Поново покрените рачунар са Fedora диском у CD уређају. Појавиће се екран
    покретачког менија за Fedora инсталатера.

 3. Притисните Enter.

 4. Пратите упутства на екрану док не будете приупитани да ли желите да
    изведете проверу медијума.

 5. Изведите проверу диска. Ако провера успе, диск је исправан. У овом моменту
    инсталатер није променио ништа на рачунару. Уклоните Fedora инсталациони
    диск и поново покрените систем.

 6. Наставите да режете ма које друге медијуме и побрините се да их проверите
    пре инсталације користећи први диск који је доказано добар.

Коментари и мишљења

Ако имате предлоге за овај документ, пошаљите е-пошту на relnotes НА
fedoraproject.org, или пријавите грешку за компоненту readme под Fedora
Documentation:

https://bugzilla.redhat.com/enter_bug.cgi?product=Fedora%20Documentation

Упутства за друге алате и платформе су добродошла.

